Ved 20.20 tiden indløb der mandag aften en alarm og endnu en brand i Fjerritslev. En nabo opdagede branden, og ifølge indsatsleder Evald Ulstrup gik to personer igang med at slukke branden med en haveslange. Det betød, at da beredskabet kom frem, varede det ikke længe, før branden var under kontrol. Husets to beboerer var hjemme og de fortæller til TV2 Nord, at de er dybt rystede over episoden. - Vi formoder, at branden er påsat, lyder det fra vagtchef Per Vagn, Nordjyllands Politi. Skuret ligger i haven ved et hus i Fjerritslev by kun 500 meter fra den brand, der lørdag aften nær tog livet af en 89-årig kvinde. - Jeg så nogle, der løb væk fra stedet, fortæller en beboer i området, der ikke ønsker at få sit navn frem,  til TV2 Nord.

Opsummering:
Her til aften mandag er beredskabet igen igang i Fjerritslev. Denne gang var der brand i et skur.